Държавен вестник, бр. 100, 2015 г., стр. 37

БРОЙ  100	
Д Ъ Р Ж А В Е Н  В Е С Т Н И К 	
СТР.  37  
11. оправомощава свой заместник при Вър-
ховната касационна прокуратура за издаване 
на разпореждания по т. 10;
12. ръководи Бюрото по защита и управ­
лява човешките ресурси съобразно чл. 14д, 
ал. 2 ЗЗЛЗВНП и правилата по чл. 27, ал. 2.
Чл. 26. (1) Главният прокурор се произнася 
с писмено разпореждане по: 
1. предложения за включване в Програмата 
за защита;
2. искания за промяна на срока и вида на 
определени мерки; 
3. мерки, взети от директора на Бюрото по 
защита, в случаите по чл. 17а, ал. 1 ЗЗЛЗВНП; 
4. предложения и искания за прекратяване 
действието на Програмата за защита;
5. необходимостта от създаване на нови 
основни данни по чл. 6, ал. 3 ЗЗЛЗВНП 
или осигуряване на дейности по чл. 6, ал. 6 
ЗЗЛЗВНП с определяне на вида и размера на 
помощта, когато решението за включване в 
Програмата за защита е взето от Съвета по 
защита; 
6. създаване на нови основни данни по 
чл. 6, ал. 3 ЗЗЛЗВНП или осигуряване на 
дейности по чл. 6, ал. 6 ЗЗЛЗВНП с опреде-
ляне на вида и размера на помощта, когато 
необходимостта е възникнала въз основа на 
нови обстоятелства. 
(2) Разпореждането по ал. 1, т. 1 и 2 съ-
държа: 
1. дата и място на разпореждането;
2. личните данни на застрашеното лице;
3. номера на наказателното производство, 
във връзка с което се взема мярката за защита;
4. конкретната мярка за защита, която 
следва да се вземе по отношение на застра-
шеното лице; 
5. срок на мярката за защита;
6. вида и размера на помощта по чл. 6, 
ал. 6 ЗЗЛЗВНП, ако такава е необходима;
7. необходимостта от създаване на нови ос-
новни данни по реда на чл. 6, ал. 3 ЗЗЛЗВНП. 
(3) Разпореждането по ал. 1, т. 3 и 4 съ-
държа:
1. дата и място на разпореждането;
2. личните данни на застрашеното лице;
3. номера на наказателното производство, 
във връзка с което е взета мярката за защита;
4. конкретната мярка за защита, която е 
взета по отношение на застрашеното лице; 
5. кратки мотиви за отказа за одобряване 
на взетите мерки при условията на чл. 17а 
ЗЗЛЗВНП или за прекратяване действието 
на Програмата за защита.
(4) Разпореждането по ал. 1, т. 5 и 6 освен 
данните по ал. 3, т. 1 – 4 съдържа и:
1. номера и датата на решението на Съвета 
по защита или на разпореждането на глав-
ния прокурор за включване в Програмата за 
защита;
2. вида и размера на помощта по чл. 6, 
ал. 6 ЗЗЛЗВНП;
3. създаването на нови основни данни по 
реда на чл. 6, ал. 3 ЗЗЛЗВНП. 
Раздел III
Бюро по защита при главния прокурор
Чл. 27. (1) Бюрото по защита е самостоя-
телна организационна структура при главния 
прокурор.
(2) Устройството и правилата за дейност-
та на Бюрото по защита се уреждат с акт 
на главния прокурор съгласувано с Висшия 
съдебен съвет.
(3) Организационната структура, щатът, 
функционалните задължения и класификато-
рът на длъжностите в Бюрото по защита и 
длъжностните характеристики на служителите 
в него се утвърждават от главния прокурор 
по предложение на директора на Бюрото 
по защита и представляват класифицирана 
информация.
(4) Контролът върху дейността на Бюрото 
по защита се осъществява от Съвета по защита 
на застрашени лица и от главния прокурор.
Чл. 28. (1) Директорът на Бюрото по защита 
е пряко подчинен на главния прокурор, като: 
1. осъществява общото и непосредственото 
ръководство на Бюрото по защита;
2. ръководи пряко планирането, организи-
рането и контрола на оперативните дейности 
на Бюрото по защита; 
3. носи отговорност за планиране, разре-
шаване, отпускане, разходване и отчитане 
на бюджетните средства съгласно правила, 
утвърдени от главния прокурор;
4. изготвя становища до главния прокурор 
относно степента на заплаха на лица, за ко-
ито се отнасят предложенията за включване 
в Програмата за защита или за прекратяване 
на действието є;
5. изготвя предложения за промяна на срока 
и вида на определената мярка и необходимост 
от създаване на нови основни данни по чл. 6, 
ал. 3 ЗЗЛЗВНП; 
6. изготвя и представя на главния прокурор 
отчети за изразходваните средства по прило-
жение на Програмата за защита – общо и за 
всеки конкретен случай;
7. изготвя и представя на главния прокурор 
писмените отчети за дейността на Бюрото по 
защита относно изпълнението на Програмата 
за защита; 
8. нарежда изпълнение на други мерки за 
защита в случай на необходимост от незабавна 
промяна на вида на предоставената защита, 
като незабавно уведомява за това главния 
прокурор;